Selâm! İşler nasıl?: ERILĞANLAR AÇQANDA
  O yılı baar keçikken edi, kök yüzü aslı da bulutlardan arınıp olamay, vaqıt-vaqıt yağmur sepeley, soqaqlardan bılanıq suvlar aqa, dağlardan esken accı suvuq yeller ise, 
  erte açqan çeçeklerni, yapraçıqlarnı qırpalay edi. Endi May 
  bayramına da sayılı künler qaldı, bayram numayışına çıqqanda da böyle yağacaq olsa, biz, student yaşlar, kün evelden azırlap qoyğan beyaz ştanlarımıznıñ alı ne olur?
  Niayet, bayram arfesinde bütün gece yağmur toqtamay yağdı da, sanki bütün yüküni boşatqan kibi, sabasına kök bulutlardan arındı. Temiz-mavı kökte parıldağan küneş, epimizni, şeñlendirdi, göñüllerimizni köterdi. Çoqqa barmay 
  qızlar yaşağan odalarda, suvğa qoyulğan top-top erılğan 
  pıtaqları da peyda ola başladılar. İlk baarni mücelep 
  açqan erılğannı men ta balalığımdan sevem. Onıñ qoqusı 
  adamda ikmetli hayallarnı uyata.
  Er yıl baar küneşi yer yüzüni qızdırıp, ortalıq yem-­eşil 
  maqatqa örtülgen biñ-bir türlü çeçek ve ilk açılğan 
  erılğanlarnen yaraşqan vaqıtta, mayıs bayramı er kes içün 
  şeñ ve coşqun bir bayram ola.
  Şu künlerde men de er kes kibi quvanam, coşam, lâkin 
  sevinçnen beraber, mende bir raatsızlıq da doğa. Pek 
  sağınğan bir musafirimni beklegen kibi olam, ya da uzaq 
  yolğa ketecek kibi qasevetlenip başlayım, barmağa yer 
  tapalmay yürem. Qısqası şu künlerde men özümni bir taraftan bahıtlı ve diger taraftan ise bahıtsız sayam. Mına şu ekinci tarafnı başından başlap aytmaq isteyim.
  Adam yaşlığında öz-özüne pek işana ve ileride istegen saasında büyük muvafaqiyetlerge irişe bilecegine iç de 
  şübelenmey. On sekiz-on doquz yaşlarında olğanda, öyle hayallar doğa ki, er işni qolaylıqnen yapmaq mümkün olğan kibi 
  kele. Yalıñız istek olsun! Er künki yaşayışımız bizlerge pek 
  adiy, ufaq, kereksiz adiselernen tolu olıp körüne. 
  Men endi institutnıñ soñki kursında oquy edim. Student 
  ayatınıñ lezetini yalıñız özü körgen, başından keçirgen 
  añlaya bile. Tek bir stipendiyanen yaşamaq, iqtisadiy ceetten büyük zevq bermey. Stipendiya alğan künlerimiz, biz student aşhanesine kirmey şeerge restoranğa bara, em de o vaqıt 
  olur-olmaz papiros degil de, "Kazbek" içe, aynıñ soñunda ise